proxectonos/corpus_dominio_legal_administrativo_tmp huggingface dataset:
30/07/2018 | Administración LocalMunicipal
Cambre
Aprobación definitiva da modificación do expediente de crédito extraordinario e suplemento de crédito núm.1/2018

De conformidade cos artigos 169 e 177.2 do Real decreto lexislativo 2/2004, do 5 de marzo, considérase definitivamente aprobada a modificación do expediente de crédito extraordinario e suplemento de crédito número 1/2018, unha vez aprobada inicialmente polo Pleno en sesión celebrada o 28 de xuño de 2018, publicado no Boletín Oficial da Provincia núm.125, de data 3 de xullo de 2018, e transcorrido o prazo de quince días sen se presentar reclamacións ao mesmo. Segundo o disposto no artigo 171.1 do devandito Real decreto lexislativo 2/2004, poderase interpoñer directamente contra os anteditos crédito extraordinario e suplemento de crédito, recurso contencioso-administrativo ante a sala correspondente do Tribunal superior de xustiza de Galicia, no prazo de dous meses a contar dende a data seguinte á publicación deste anuncio. O que se fai público para o xeral coñecemento e efectos. Cambre, 27 de xullo de 2018. O alcalde Óscar A. García Patiño
30/07/2018 | Administración LocalMunicipal
Mazaricos
Aprobación do padrón municipal de lixo correspondente ao exercicio 2018

ANUNCIO Por Resolución da Alcaldia número 204/2018, do 23 de xullo, acordouse aprobar o padrón municipal de lixo correspondente ao exercicio 2018. De acordo co disposto no artigo 102.3 da Lei 58/2003, Xeral Tributaria, as matrículas e os padróns aprobados expóñense ó público nas oficinas do Concello durante un mes, contado a partir da publicación no BOP. Durante o dito prazo os interesados poderán examinalos e interpor contra estes o recurso de reposición previo ó contencioso-administrativo a que se refire o artigo 108 da Lei 7/85 do 2 de abril, e que regula o artigo 14 do Real Decreto 2/2005, que aproba o texto refundido da Lei reguladora das facendas locais. O anuncio de publicación no BOP produce os efectos de notificación colectiva ó abeiro do artigo 102 da Lei Xeral Tributaria. De non producirse reclamacións durante o citado período, o acordo elevarase automáticamente a definitivo. En Mazaricos, 24 de xullo de 2018. O ALCALDE Asdo.: Juan José Blanco Riveiro
30/07/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.62949. Concello de Touro. Obras para canalización do rego do Portapego en Fonte Díaz

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.62949. O Concello de Touro solicita autorización para as obras de canalización dun tramo do río Portapego, ao seu paso polo núcleo de Fonte Díaz baixo a rúa Eduardo Blanco Amor, en substitución da canalización actual. As obras consisten na instalación pola zona leste da rúa dun novo tramo canalizado mediante 80 metros de tubaxe de formigón armado de Ø 1.500 mm e dúas arquetas de rexistro. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Touro ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 19 de xullo de 2018. O xefe do Servizo Territorial Ángel Gómez Rey
30/07/2018 | Administración LocalMunicipal
Rianxo
Tesourería - Recadación
Aprobación do padrón da taxa de suministro de auga potable, canon de saneamento da Xunta de Galicia, do padrón da taxa de saneamento de augas residuais. Período impositivo primeiro trimestre de 2018

En sesión celebrada o 23 de xullo de 2018, a Xunta de Goberno Local, adoptou o seguinte acordo: Primeiro. Aproba-lo padrón da taxa de saneamento de augas residuais, o padrón da taxa polo abastecemento de auga potable, canon da auga, creado a través da Lei 9/2010, de 4 de novembro, de Augas de Galicia, correspondente ao 1º trimestre de 2018, da cordo co seguinte detalle: Segundo: Expoñer ao público todos os datos incorporados ao padrón durante o prazo de 15 días, contados a partires do día seguinte á publicación do anuncio no Boletín oficial da Provincia. Esta exposición servirá de notificación colectiva, nos termos previstos no artigo 102.3 da Lei 58/2003, de 17 de decembro, da Lei Xeral Tributaria. Terceiro. Contra as liquidacións incorporadas ao Padrón tódolos interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, de 5 de marzo, polo que se aproba o TR da Lei reguladora das facendas Locais, no prazo dun mes dende o día seguinte ao remate da exposición pública do padrón A interposición dun recurso non suspenderá a eficacia das liquidacións correspondentes, agás que a suspensión sexa solicitada con aportación de garantía, nos termos establecidos no apartado i) do precepto mencionado. O recurso entenderase desestimado se non se resolve no prazo dun mes dende a súa interposición. Contra a desestimación do recurso poderase interpoñer recurso contencioso administrativo ante o Xulgado contencioso administrativo no prazo de dous meses, ou, en caso de desestimación presunta, no prazo de seis meses, como establece o artigo 46.1 da Lei 29/98, de 13 de xullo, reguladora da xurisdicción contencioso administrativa. Tamén se poderá interpor calquera recurso que se estime conveniente. Carto. O prazo de cobro en período voluntario será de sesenta días dende a publicación do anuncio de aprobación no Boletín Oficial da Provincia. Advírtese que transcurrido o prazo de ingreso, os recibos non pagados esixiranse polo procedemento de constrinximento, coas recargas, xuros e, no seu caso, custas que se poduzan, ao abeiro do artigo 161 da Lei Xeral tributaria e 69 e seguintes do Regulamento Xeral de Recadación. No relativo ao canon da auga, as débedas serán esixidas directamente pola Consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico administrativa ante o órgano económico administrativo da comunidade autónoma de Galicia no prazo dun mes dende a súa publicación no BOP. Rianxo,24 de xullo de 2018 O Alcalde, Asdo.: Adolfo F. Muíños Sánchez
30/07/2018 | Administración LocalMunicipal
Sada
Secretaría
Nomeamento de funcionario de carreira na praza de arquitecto

Esta Alcaldía ditou o 20 de xullo o Decreto núm.1469/2018, que a continuación se transcribe literalmente: “Logo de ver a proposta do Tribunal Cualificador do proceso selectivo para a provisión dunha praza de Arquitecto, vacante no cadro de persoal municipal, incluída na Oferta de Emprego de 2016. Resultando que o aspirante proposto presentou a documentación preceptiva esixida na convocatoria, a cal foi achada correcta e acreditativa dos requisitos esixidos. Consonte as atribucións que me confiren os artigos 21.1 h) da Lei 7/1985, de 2 de abril, reguladora das bases de réxime local, e 41.14. a) do Regulamento de Organización, Funcionamento e Réxime Xurídico das Entidades Locais, aprobado polo Real Decreto 2568/1986, de 28 de novembro, e de conformidade co disposto no artigo 7 do Real Decreto 896/1991, de 7 de xuño, pola presente resolución resolvo: 1º.- Nomear funcionario de carreira na praza de Arquitecto, pertencente á Escala de Administración Especial, Subescala Técnica, clase Superior, a D. Bernardo Miguel Pardos Conce, co DNI núm.XXXXXXXXX.2º.- O nomeado adquirirá a condición de funcionario de carreira previa prestación de xuramento ou promesa, segundo o establecido no Real Decreto 707/1979, de 5 de abril, e toma de posesión do seu destino no prazo dun mes a contar desde o seguinte ao de publicación desta resolución no Boletín Oficial da Provincia (BOP) da Coruña.3º.- No prazo posesorio o nomeado deberá dar cumprimento, cando proceda, ao disposto no artigo 10 e outros preceptos aplicables da Lei 53/1984, de 26 de decembro, de incompatibilidades do persoal ao servizo das Administracións Públicas”. O que se publica para coñecemento xeral. Sada, 24 de xullo de 2018 O Alcalde Óscar Benito Portela Fernández
30/07/2018 | Administración LocalMunicipal
Teo
Aprobación inicial da Memoria sobre viabilidade da xestión directa do servizo e estudo de custos das escolas infantís municipais

ANUNCIO O Pleno da Corporación, na sesión do 26 de xullo de 2018, acordou aprobar inicialmente a Memoria sobre a viabilidade da xestión directa do servizo e estudo de custos das escolas infantís municipais, aplicando a tramitación de urxencia, e sometela a exposición pública. De acordo co exposto e para dar cumprimento ao previsto nos artigos 86 da LRBRL e 97 do TRRL, e demais normativa aplicable, sométese o expediente a información pública mediante anuncio no BOP, no taboleiro de anuncios do concello e na web municipal, durante o prazo de 15 días naturais, contado a partir do día seguinte ao da publicación deste anuncio no BOP de A Coruña, durante os cales os particulares e entidades poderán formular observacións. Transcorrido dito prazo e informadas, no seu caso, as alegacións, a memoria será elevada ao Pleno para a súa aprobación definitiva. O expediente poderá ser consultado na Secretaría do Concello. Teo, 27 de xullo de 2018. O alcalde Rafael C. Sisto Edreira
30/07/2018 | Administración LocalMunicipal
Cambre
Bases do XXXIV Torneo de Chave “Concello de Cambre”

Por Resolución de Alcaldía núm.: 1495/2018 de data 23/07/2018 aprobaronse a organización do XXXIV Torneo Chave “Concello de Cambre”, así como as Bases que rexerán a competición e a súa convocatoria. A continuación transcribese íntegramente o texto: Primeira.- O XXXIV Torneo Concello de Cambre celebrarase o sábado 4 de agosto de 2018 no campo municipal Mario Alexandru Morrissey Bidaurrazaga de Cambre Segunda.- O concello cursará invitación aos clubs/entidades de Chave (que durante este ano competiron ou ben na Liga da federación ou ben na Liga da Irmandade) do municipio para participar neste torneo. Xogarase en catro campos segundo o regulamento da Irmandade da Chave. Terceira.- O Torneo comezará coa presentación dos xogadores as 17:30 horas e rematará coa entrega de premios ás 20:30 horas aproximadamente. Cuarta.- A formalización da inscrición dos equipos é obrigatoria e nela constará un mínimo de oito xogadores como tiradores. Só poderán tirar aqueles xogadores inscritos antes do comezo do torneo. Quinta.- O emparellamento entre os equipos realizarase por sorteo en presenza dun representante de cada un dos clubs participantes. Sexta.- A organización ten previsto premiar cun trofeo ao equipo con máis chaves así como aos xogadores máximos chaveiros. Sétima.- As entidades asociativas participantes do municipio terán unha gratificación por participar por importe de 165,00euros, sempre que o número delas non supere o total de 8. No suposto de que se supere, repartiríase proporcionalmente a cantidade total prevista entre as participantes, segundo as actas do torneo. A organización facilitará unha ficha ás entidades para cumprimentar os seus datos fiscais e asinarán unha autorización para comprobar que estean ao corrente das súas obrigas tributarias e coa seguridade social. O pagamento efectuarase mediante transferencia bancaria. Con carácter previo ao pagamento comprobarase que os premiados estean ao corrente das súas obrigas tributarias, e que cumpren os requisitos establecidos no artigo 13 de Lai 38/2003, de 17 de novembro, xeral de subvencións e no artigo 8 da Lei 9/2007, de 13 de xuño, de subvencións de Galicia Oitava.- A participación neste torneo supón a aceptación das bases.” 23 de xullo de 2018 O alcalde Óscar A. García Patiño
30/07/2018 | Administración LocalMunicipal
Coristanco
Aprobación incial do orzamento 2018

ANUNCIO DE APROBACIÓN INICIAL DO ORZAMENTO 2018 Aprobado inicialmente polo Pleno da Corporación, na sesión ordinaria que tivo lugar o 24 de xullo de 2018, o orzamento xeral deste Concello para o exercicio 2018, así como a documentación complementaria, en cumprimento do disposto no art.169,1 do Real Decreto Lexislativo 2/2004, do 5 de marzo, e disposicións concordantes, exponse ao público polo prazo de QUINCE DÍAS HÁBILES, os cales empezarán a contar desde o seguinte ao da inserción deste edito no Boletín Oficial da Provincia, a fin de que durante o mesmo poidan presentarse as reclamacións ou alegacións que se consideren pertinentes. O Orzamento municipal considerarase definitivamente aprobado se durante o expresado prazo non se presentasen reclamacións. Coristanco, 26 de xullo de 2018. O alcalde Abrahán Gerpe Muñiz
30/07/2018 | Administración LocalMunicipal
Carral
Exposición pública da Conta Xeral do Concello de Carral correspondente ao exercicio de 2017

Logo de formar a Intervención a conta xeral do Concello de Carral (A Coruña) correspondente ao exercicio de 2017, e de poñer as contas e a documentación complementaria que a integran a disposición dos/as membros da comisión especial de contas do Concello dende o 28 de xuño de 2018, en cumprimento do establecido no artigo 212.4 da Lei 5/1997, do 22 de xullo, de Administración Local de Galicia, a devandita comisión emitiu informe favorábel ao respecto na súa sesión realizada o 20 de xullo de 2018. En cumprimento do establecido no art.212.3 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das facendas locais, a conta xeral e o devandito informe da comisión especial de contas quedan expostos ao público por prazo de 15 días dende a publicación deste anuncio no Boletín Oficial da Provincia da Coruña, durante os cales e oito máis os/as interesados/as poderán presentar reclamacións, reparos ou observacións. En canto a Comisión especial os examine e practique cantas comprobacións estime necesarias, emitirá un novo informe. Acompañada dos informes da comisión especial e das reclamacións e reparos formulados, a conta xeral someterase ao Pleno da Corporación, para que, no seu caso, sexa aprobada e rendida ao Consello de Contas de Galicia e ao Tribunal de Cuentas. Carral, 23 de xullo de 2018 O ALCALDE José Luis Fernández Mouriño
02/07/2018 | Administración LocalMunicipal
Vilasantar
Padrón SAF maio 2018

Por decreto de alcaldía de data 21 de xuño de 2018 apróbase o padrón fiscal do mes de maio de 2018 correspondente ao prezo público pola prestación do servizo de axuda no fogar, por importe de 2.936,67 euros. O citado padrón expoñerase ao público por un prazo de 15 días hábiles, a contar desde o seguinte ao da publicación do anuncio no BOP, para que os interesados poidan examinalo no Concello e presentar as alegacións que consideren convenientes. Así mesmo, mediante o citado anuncio notifícase colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os interesados poderán interpoñer preceptivamente recurso de reposición, ante a Xunta de Goberno Local, no prazo dun mes, contado dende o día seguinte ao de finalización do período de exposición publica dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo perante o Xulgado do Contencioso-Administrativo, no prazo de dous meses dende a notificación da resolución do recurso de reposición, se é expresa, e no prazo de seis meses dende que se produza a desestimación presunta se non o fose. O prazo para o cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de demora e as recargas que procedan segundo os artigos 26 e 28 da Lei xeral tributaria, e se fora o caso, as costas derivadas do procedemento de prema. Os recibos que figuran domiciliados, enviaranse as respectivas entidades para o seu cargo nas contas designadas polos contribuíntes Vilasantar, 25 de xuño de 2018 O alcalde Fernando Pérez Fernández
02/07/2018 | Administración LocalMunicipal
Fisterra
Aprobación definitiva do estudo de detalle Pepe do Folgo, S. L. pola Xunta de Goberno Local do día 25 de xuño de 2018

EDICTO Aprobado definitivamente pola Xunta de Goberno Local na sesión do día 25 de xuño de 2018 o ESTUDIO DE DETALLE presentado por parte de PEPE DO FOLGO, S. L. sobre definición das aliñacións de dúas parcelas valeiras sitas nas rúas Fonte Vella e Travesía de Arriba da Vila, de Fisterra, redactado por CREUSeCARRASCO ARQUITECTOS SLP con data novembro 2016 e modificado de decembro 2017, faise público o seu contido en base ós planos de ordenación, delimitación do ámbito, aliñacións e rasantes unidos á presente, a todos os efectos legais. Fisterra, 27 de xuño de 2018. O ALCALDE José Marcote Suárez
02/07/2018 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de aprobación definitiva do expediente de crédito extraordinario 2018-CREXT-02

ANUNCIO DE APROBACIÓN DEFINITIVA DO EXPEDIENTE DE CRÉDITO EXTRAORDINARIO 2018-CREXT-02 O Pleno da Corporación municipal, en sesión ordinaria celebrada o día 24 de maio de 2018 aprobou inicialmente o expediente de modificación orzamentaria por crédito extraordinario 2018-CREXT-02 dentro do vixente orzamento municipal de 2018. En cumprimento do disposto no artigo 177.2 en relación co 169.1 do texto refundido da Lei Reguladora de Facendas Locais, expúxose ao público durante un prazo de quince días hábiles nos Servizos Económicos do Concello, na rúa Galeras n.º 5, aos efectos de que se presentasen as reclamacións que estimaran pertinentes. Transcorrido o prazo de exposición pública sen que se produciran reclamacións, enténdese aprobado definitivamente, polo que faixe público o resumo por capítulos do citado orzamento, unha vez incorporada a modificación, de acordo co artigo 177.2 en relación co artigo 169.1 do texto refundido da Lei Reguladora de Facendas Locais, aprobado polo RDL 2/2004, do 5 de marzo: O que se fai público para xeral coñecemento. Santiago de Compostela, 27 de xuño de 2018. A CONCELLEIRA DELEGADA DE ECONOMÍA, FACENDA E ADMINISTRACIÓN María Rozas Pérez
02/07/2018 | Administración LocalMunicipal
Irixoa
Exposición pública da conta xeral 2017

EXPOSICIÓN PÚBLICA CONTA XERAL 2017 Formulada e rendida a conta xeral relativa ao exercicio económico de 2017, integrada polas contas e estados que se establecen no art.209 do Real Decreto Lexislativo 2/2004, do 5 de marzo (Texto Refundido da Lei reguladora das Facendas Locais), así como na demais normativa concordante, foi informada favorablemente pola Comisión Especial de Contas en sesión de 27-6-2018; de acordo con dita normativa o expediente exponse ao público na Secretaría deste concello durante o prazo de quince (15) días hábiles. Durante dito prazo os interesados poderán examinar dita conta, completada coa documentación contable que a xustifica; para a presentación das alegacións ou reclamacións, que se formularán por escrito, establécese o prazo de exposición pública e ademais os 8 días hábiles seguintes. O que se publica aos efectos establecidos no art.212 da citada norma. Irixoa, 27 de xuño de 2018. O ALCALDE Antonio Deibe Sanmartín
02/07/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.59645. Peche de parcela. Concello de Neda

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Xiuzhu Elisa Concepcion Zariquiegui Eznarriaga solicita de Augas de Galicia, por atoparse nas marxes do río s/d, a autorización de obras no polígono 5, parcela 503, no lugar de Balbis, parroquia de Santa María de Neda (Santa María), concello de Neda (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.59645. As obras solicitadas consisten no peche de parcela mediante 0,50 m de forma opaco e malla metálica ata 1,80 m de altura. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Neda ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 22 de xuño de 2018. O xefe do Servizo Territorial Néstor Rodríguez Arias
02/07/2018 | Administración LocalMunicipal
Ribeira
Anuncio aprobación inicial segunda actividadeAnuncio aprobación inicial segunda actividade

Ref/Secretaría Xeral/Ananda Tantalean Agreda O Pleno da Corporación, na Sesión Ordinaria realizada o día 25 de xuño de 2018 aprobou inicialmente o REGULAMENTO DE SEGUNDA ACTIVIDADE EMPREGADOS PÚBLICOS CONCELLO DE RIVEIRA. Publícase o presente acordo no BOP de A Coruña e no taboleiro de edictos da Corporación coa fín de que os interesados poidan presentar as alegacións e/ou suxestións que consideren oportunas durante un prazo de trinta días. Concluído o período de información pública, se se presentaron reclamacións e/ou suxestións, resolveranse estas, incorporándose ao texto do Regulamento as modificacións derivadas da resolución das alegacións. En caso contrario o acordo de aprobación inicial elevarase automáticamente a definitivo. Riveira, 27 de xuño de 2018. O alcalde-presidente Asdo. Manuel Ruiz Rivas
02/07/2018 | Administración LocalMunicipal
Ferrol
Facenda e Patrimonio
Padron IBI urbana, rústica e características especiais 2018

O día 18/06/2018 aprobouse por Decreto da Alcaldía as liquidacións correspondentes ó Imposto de Bens Inmobles-Urbana, e o día 13/06/2018 as correspondentes ó Imposto de Bens Inmobles-Rústica e do Imposto de Bens Inmobles-Características especiais, respectivamente, correspondentes ó exercicio 2018, nos términos do artigo 77 do Real decreto lexislativo 2/2004 polo que se aproba o texto refundido da Lei reguladora das Facendas Locais e o artigo 70 do Real decreto 417/2006 polo que se desenvolve o texto refundido da Lei do catastro inmobiliario. Por medio deste edito procédese a notificar, colectivamente, ós contribuíntes conforme ó establecido no parágrafo terceiro do artigo 102.3 da Lei 58/2003, de 17 de decembro, xeral tributaria. Contra as liquidacións individuais obxecto da notificación colectiva poderase interpoñer perante a Alcaldía deste Concello o recurso de reposición previo ó contencioso-administrativo no prazo dun mes a contar dende ó día seguinte ó da publicación deste edicto no Boletín Oficial da Provincia (artigo 14 do Real decreto lexisltivo 2/2004, de 5 de marzo, polo que se aproba o texto refundido da Lei reguladora das facendas locais). Ferrol, 22 de xuño de 2018 O alcalde Asdo.: Jorge Juan Suarez Fernández
02/07/2018 | Administración LocalMunicipal
Santiso
Modificación da comisión seleccionadora no proceso selectivo de educador/a familiar e auxiliara dministrativo/a para o departamento de servizos sociais

ASUNTO: Modificación da comisión seleccionadora no proceso selectivo de Educador/a familiar e Auxiliar Administrativo/a para o departamento de Servizos Sociais. EXPEDIENTE: 2018/G003/000180 Vista a Comisión Seleccionadora nos procesos de selección de un/ha educador/a familiar e un/ha auxiliar administrativo/a para o departamento de servizos sociais. Visto que os membros do tribunal non poden asistir por diferentes motivos persoais e laborais, procédese á modificación dos membros do Tribunal de selección; No uso das atribucións que me outorga a lexislación do réxime local, RESOLVO: PRIMEIRO.- Designar ó seguinte tribunal cualificar para o proceso de selección dun/ha educador/a familiar, a xornada completa e subvencionado pola Deputación provincial da Coruña, polo sistema de oposición: Presidente: Mª Teresa Alcalde Valle (Traballadora Social do Concello de Santiso) Suplente: Mª Teresa Gómez Cea (Técnica en intervención familiar-psicóloga do Concello de Boimorto) Vogal: María Ermitas Sánchez González (Traballadora Social do Concello de Sobrado dos Monxes) Suplente: John Tulbure Jimenez de Parga (Axente de emprego e desenvolvemento local do Concello de Toques) Vogal: Guadalupe Vázquez Ascariz (Traballadora Social do Concello de Toques) Suplente: Ana Mª Vallo Camba (Axente de emprego e desenvolvemento local do Concello de Boimorto) Secretaria: Eva Mariño Vázquez (Técnica de Orientación Laboral do Concello de Palas de Rei) Secretario Suplente: Emmanuel López Ares (Secretario do Concello de Sobrado dos Monxes) SEGUNDO.- Designar ó seguinte tribunal cualificar para o proceso de selección dun/ha auxiliar administrativo/a para o departamento de servizos socias, a xornada completa e subvencionado pola Deputación provincial da Coruña, polo sistema de concurso-oposición: Presidente: María José Enjamio Vázquez (Auxiliar Administrativa do Concello de Melide). Suplente: Mónica Seijas Rey (Axente de emprego e desenvolvemento local do Concello de Toques) Vogal: Guadalupe Vázquez Ascariz (Traballadora Social do Concello de Toques) Suplente: Nicolai Juzdado Lanseros (Axente de emprego e desenvolvemento local do Concello de Boimorto) Vogal: María Ermitas Sánchez González (Traballadora Social do Concello de Sobrado dos Monxes) Suplente: Teresa Gómez Cea (Técnica en intervención familiar-psicóloga do Concello de Boimorto) Secretaria: Eva Mariño Vázquez (Técnica de Orientación Laboral do Concello de Palas de Rei) Secretario Suplente: Emmanuel López Ares (Secretario do Concello de Sobrado dos Monxes) TERCEIRO.- Publicar a presente Resolución no Taboleiro de Edictos do Concello, na páxina web e no boletín oficial da provincia, para os efectos oportunos. En Santiso, o asina o Sr. Alcalde, Manuel Adán López, en data 28/06/2018.
02/07/2018 | Administración LocalMunicipal
Vilasantar
Conta xeral do exercicio 2017

Formulada e rendida a Conta Xeral deste Concello correspondente ao exercicio 2017, e informada pola Comisión Especial de Contas na sesión do día 25 de xuño de 2018, exponse ao público, cos documentos que a xustifican, na secretaría deste Concello, por un período de quince días hábiles, contados a partir do día seguinte ao da publicación deste anuncio no Boletín Oficial da Provincia, co obxecto de que os interesados poidan examinala e formular os reparos e reclamacións que estimen pertinentes, durante dito prazo e oito días máis, de conformidade co disposto nos artigos 116 da Lei 7/1985 reguladora das bases do réxime local e 212 do Texto refundido da lei reguladora das facendas locais aprobada polo Real decreto lexislativo 2/2004. Vilasantar, 26 de xuño de 2018 O alcalde Fernando Pérez Fernández
02/07/2018 | Administración LocalMunicipal
Ferrol
Intervención
Publicación definitiva orzamento 2018

1) Polo Pleno da Corporación, na sesión do día 28 de xuño de 2018, aprobouse definitivamente o Orzamento Xeral para o exercicio económico de 2018. Ao abeiro do disposto no artigo 169.3 do Texto refundido da Lei reguladora das facendas locais, faise público o seu resumo a nivel de capítulo: 2) Apróbase o cadro do persoal para os efectos do disposto no artigo 126 e 127 do TRRL e demais normas concordantes e complementarias: Número de prazas: 451 Vacantes: 183 En propiedade: 268 Ferrol, O Alcalde-Presidente Jorge Juan Suárez Fernández Notas ao pé: (1) Ocupada por persoal con relación laboral indefinida por sentenza xudicial. Número de prazas: 439 Vacantes: 74 Outras: 93 En propiedade: 272 Notas ao pé: (1) Persoal que provén dos extintos organismos autónomos municipais pendente de regularización. Contra este acordo, que esgota a vía administrativa, poderase interpoñer directamente recurso contencioso-administrativo perante o Tribunal Superior de Xustiza de Galicia, no prazo de dous meses, que comenzarán a contar o día seguinte á publicación do presente anuncio, tal como dispón o artigo 4.2 da Lei 29/98 do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se considere oportuno. O Orzamento entrará en vigor, unha vez publicado no Boletín Oficial da Provincia, segundo o disposto no artigo 20 do Rd 500/90 e artigo 169.5 do Texto refundido da lei reguladora das facendas locais. Ferrol, 28 de xuño de 2018 O alcalde- presidente Asdo: Jorge Juan Suárez Fernández
02/07/2018 | Administración LocalMunicipal
Arteixo
Persoal
Publicación da modificación puntual da relación de postos de traballo do Concello de Arteixo

ANUNCIO PUBLICACIÓN DA MODIFICACIÓN PUNTUAL DA RELACIÓN DE POSTOS DE TRABALLO DO CONCELLO DE ARTEIXO Téndose adoptado polo Pleno da Corporación, en sesión ordinaria celebrada o 14 de maio de 2018, acordo de modificación puntual da RPT do Concello de Arteixo, e acreditándose a inexistencia de interposición de alegacións, reclamacións nin suxerencias, queda aprobada definititivamente, ao abeiro do establecido no art.202.2 da Lei 2/2015 de 29 de abril, procedéndose a súa publicación para xeral coñecemento e efectos oportunos: ÁREA 01: SERVIZOS XERAIS 0101: Servizo Administración Xeral - Xurídicos 0102: Servizo Persoal e RR. HH.0103: Servizo Contratación, Bens e Patrimonio e Responsabilidade Patrimonial 0104: Servizo Calidade e Tics (* ) Titulación Bacharelato, corrección de erro material realizada ao abeiro do art.109.2 da Lei 39/2015, dado que no documento orixinal figuraba erradamente Diplomatura (***) Simboliza o mantemento de persoal laboral en futura funcionarización, sen modificación sobre RTP anterior ÁREA 02: SERVIZOS ECONÓMICOS 0201: Servizo Intervención 0202: Servizo Tesourería, Rendas e Inspección ÁREA 03: SEGURIDADE 0301: Servizo Policía (*) CD 18 correción de erro material ao abeiro do art.109.2 da Lei 39/2015, dado que no documento orixinal figuraba erradamente o CD 25 0302: Servizo Emerxencia ÁREA 04: OBRAS E SERVIZOS 0401: Servizo Oficina Proxectos 0402: Servizo Obras (*) Correción de erro material ao abeiro do art.109 da Lei 39/2015, dado que no documento orixinal figurada erradamente n.º de prazas 3 no cnto de 2 (pois 3 son os empregados deste servizo). (**) O posto de capataz e operario de mediambiente pertencen a distinta área funcional (igual que os de mantemento adscritos a centros de ensino e pavillóns, pese a a non ter diferenciado posto de traballo ata VTP. (***) Simboliza o mantemento de persoal laboral en futura funcionarización, sen modificación sobre RPT anterior.0403: Servizo Augas ÁREA 05: URBANISMO E MEDIOAMBENTE 0501: Urbanismo 0502: Servizo Medioambente ÁREA 06: SERVIZOS Á COMUNIDADE 0601: Servizo Promoción Económica e Turismo 0602: Servizo Cultura 0603: Servizo Benestar Social e Sanidade 0604: Servizo Deportes e Xuventude (*) CD 22, correción de erro material realizada ao abeiro do art. Xx da lei 39/2015, dado que no documento orixinal figuraba erradamente o CD 26.0605: Servizo Educación (***) Simboliza o mantemento de persoal laboral en futura funcionarización, sen modificación sobre RPT anterior. PERSOAL EVENTUAL --------------------------------------------------------------------------------------------------------------------------- OBSERVACIÓNS: (S) = Singularizado, (NS) = Non singularizado, (1) = Flexibilidade horaria, (2) = Adicación exclusiva, (3) = Especialización, (4) = Turnicidade, nocturnidade e outros especiais, (--) = significa que a vacente é interna contra amortización do posto laboral Arteixo, 26 de xuño de 2018. O ALCALDE-PRESIDENTE Asdo.: Carlos Calvelo Martínez
02/07/2018 | Administración LocalMunicipal
Mugardos
Expediente de modificación de créditos MC 09/2018

O Pleno do Concello en sesión ordinaria do 25 de maio de 2018 aprobou inicialmente o expediente de modificación de créditos MC 09/2018, de suplementos de créditos, financiados con cargo ao remanente líquido de tesourería para gastos xerais. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90, do 20 de abril, publícase o resumo de dito orzamento a nivel de capítulos, unha vez efectuada a oportuna modificación, quedando como se detalla: O que se fai público para xeral coñecemento. Mugardos,27 de xuño de 2018. A Alcaldesa. Mehdia Hafez Lopez Quiñones
02/07/2018 | Administración LocalMunicipal
Zas
Exposición pública da Conta Xeral do Concello de Zas do ano 2017

Formulada e rendida a Conta Xeral do Concello de Zas correspondente ao exercicio económico 2017, e informada pola Comisión Especial de Contas en data de 28 de xuño de 2018, sométese a exposición pública, cos documentos xustificativos, polo prazo de 15 días hábiles contados desde o seguinte o da publicación deste anuncio no Boletín Oficial da Provincia, a fin de que, durante os devanditos 15 días e 8 máis, os interesados poidan formular as reclamacións, reparos ou observacións que se consideren pertinentes, os cales deberán dirixirse ao señor Alcalde-Presidente. Todo elo en cumprimento do disposto no artigo 212 do Texto Refundido da Lei Reguladora das Facendas Locais (aprobado por Real Decreto Lexislativo 2/2004 de 5 de marzo) e a Regra 49.2 da Orde HAP/1781/2013, de 20 de setembro, pola que se aproba a Instrucción do Modelo Normal de Contabilidade Local. Zas 29 de xuño de 2018. O Alcalde Asdo. Manuel Muiño Espasandín.
02/07/2018 | Administración LocalMunicipal
Mugardos
Expediente de modificación de Bases de execución orzamento xeral en vigor

O Pleno do Concello en sesión ordinaria do 25 de maio de 2018 aprobou inicialmente o expediente de modificación das Bases de Execución do orzamento xeral en vigor, prorrogado de 2017 (Base nº 69, apartado 11.4º). O expediente considerase definitivamente aprobado ao non se formularen reclamacións no prazo de exposición ao público. En cumprimento do disposto no artigo 169 do texto refundido da Lei reguladora das facendas locais, e unha vez efectuadas as oportunas modificacións, publícase o texto definitivo do apartado 11 da Base nº 69 de Execución do orzamento, quedaría redactado do seguinte xeito: 1º Con cargo á partida 2017/135.489,00, que contan cun crédito global de 3.000 €, abonarase a seguinte subvención nominativa: 2º Con cargo á partida 2017/231.489,00, que contan cun crédito global de 5.400 €, abonaranse as seguintes subvencións nominativas: 3º Con cargo á partida 2017/326/489.00, que contan cun crédito global de 7.400,00 €, abonaranse as seguintes subvencións nominativas: 4º Con cargo á partida 334.489,00, que contan cun crédito global de 19.000 €, abonaranse as seguintes subvencións nominativas: 5º Con cargo á partida 341.489,00, que contan cun crédito global de 56.500 €, abonaranse as seguintes subvencións nominativas: Mugardos, 27 de xuño de 2018. A alcaldesa María del Pilar Díaz Otero.
02/07/2018 | Administración LocalMunicipal
Ferrol
Facenda e Patrimonio
Edicto do padrón de mercados de xuño 2018Edicto do padrón de mercados de xuño 2018

EDICTO O día 18/06/2018 aprobouse por decreto da Alcaldía o padrón municipal correspondente á taxa por explotación dos postos nos mercados municipais da Magdalena, Recimil e Caranza correspondente ó mes de xuño do exercicio 2018. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes, a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 22 de xuño de 2018. O alcalde Asdo.: Jorge Juan Suarez Fernández
02/07/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.61737. Peche de parcelas. Concello de Cerceda

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Marcia Isabel Horjales Jimenez solicita de Augas de Galicia, por atoparse nas marxes do río Cerceda, a autorización de obras no polígono 5, parcela 394 e 494, no lugar de Gandarouta, parroquia de Cerceda (San Martiño), concello de Cerceda (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.61737. As obras solicitadas consisten no peche de parcelas mediante bloques de formigón prefabricado e rede plastificada con seus postes. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cerceda ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 22 de xuño de 2018. O xefe do Servizo Territorial Néstor Rodríguez Arias
02/07/2018 | Administración LocalMunicipal
Santa Comba
Elección xuíz de paz substituto

Por decreto de alcaldía de data 26 de xuño se aprobou: Elección do cargo de xuíz de paz substituto do Xulgado de Paz de Santa Comba, conforme aos artigos 101 e seguintes: 303, 389 e 390 e concordantes da Lei Orgánica 6/1985, do 1 de xullo, do Poder Xudicial ( LOPX). Deberán dirixirse a Sra. Alcaldesa-presidenta do Concello de Santa Comba e presentarse no rexistro do Concello ou polo procedemento, segundo a Lei 39/2015 do Procedemento Administrativo Común das Administracións Públicas, no prazo de 20 dias hábiles, a partir deste anuncio no BOP. - Ser español e maior de idade. -Non estar incapacitado segundo o establecido no artigo 303 LOPX - Non incorrer nas incompativilidades e prohibicións establecidas nos artigos 389 e seguintes da dita LOPX, no que sexa de aplicación aos xuices de paz. - Documento nacional de identidade. - Certificación do rexistro xeral de penados e rebeldes e declaración complementaria do artigo 2 da Lei 68/1980 sobre punto 1 de non atoparse inculpado ou procesado. -Xustificante dos méritos que alegue. - Profesión actual.2º.- Publíquese no taboleiro de anuncios do concello, no Boletín Oficial da Provincia, no Xulgado de Primeira Instancia e Instrucción do Partido ou Xulgado do Decanato e no própio Xulgado de Paz ( artigo 5 do Regulamento3/1995 de 7 de xuño dos xuiz de paz.) segundo a Lei 39/2015 do Procedemento Administrativo Común das Administracións Públicas. Santa Comba, 26 de xuño de 2018 A alcaldesa Asdo: Mª Josefa Pose Rodriguez
02/07/2018 | Administración LocalConsorcios
Consorcio As Mariñas
Anuncio de delegación de funcións da presidencia do 27 de xuño ao 6 de xullo de 2018

ASUNTO: DELEGACIÓN FUNCIÓNS PRESIDENCIA DO 27 DE XUÑO AO 6 DE XULLO DE 2018 EXPEDIENTE: ANTECEDENTES O presidente do Consorcio As Mariñas ausentarase do día 27 de xuño ao 6 de xullo de 2018, ambos os dous incluídos, polo que non pode atender e desempeñar as funcións propias do seu cargo durante o mencionado período. LEXISLACIÓN APLICABLE A lexislación máis destacada do asunto é a seguinte:  A Lei 7/1985, do 2 de abril, Reguladora das Bases de Réxime Local.  Lei 39/2015, do 1 de outubro, do Procedemento Administrativo Común das Administracións Públicas.  Lei 40/2015, do 1 de outubro, de Réxime Xurídico do Sector Público.  A Lei 5/1997, do 22 de xullo, de Administración Local de Galicia.  Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais (ROF). CONSIDERACIÓNS Nos casos de ausencia, enfermidade ou impedimento, as funcións do/da presidente/a non poderán ser asumidas polo/a vicepresidente/a a quen corresponda sen expresa delegación. A delegación debe conter os seguintes requisitos: As delegacións serán realizadas mediante Decreto que conterá o ámbito dos asuntos a que se refire a delegación, as facultades que se deleguen, así como as condicións específicas de exercicio destas. A delegación de atribucións terá efecto dende o día seguinte ao da data do Decreto, salvo que nela se dispoña outra cousa, sen prexuízo da súa preceptiva publicación no Boletín Oficial da Provincia. Xa que logo, o funcionamento dos servizos consorciais deben seguir desenvolvéndose con normalidade e faise preciso a substitución da presidencia. De acordo co artigo 23.3 da Lei 7/1985, do 2 de abril, reguladora das bases de réxime local, así como o artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, RESOLVO: PRIMEIRO.–Delegar a presidencia do Consorcio na totalidade das competencias da mesma en substitución do titular, na data sinalada para a ausencia, na vicepresidenta, DªYvonne Adjou Montin Bringola. SEGUNDO.–Comunicar o resolto á persoa interesada para os efectos oportunos e darlle conta deste acordo aos membros da Corporación e á Administración do Estado nos casos nos que a lexislación así o requira. TERCEIRO.–Publicar esta delegación no Boletín Oficial da Provincia tal e como dispón o art.44.2 do ROF. CUARTO.–Dar traslado da presente resolución aos distintos servizos administrativos da Corporación, e dar conta ao Pleno da Corporación na primeira sesión que se celebre en cumprimento do disposto no art.42 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. O que resolvo e asino, ante min, o secretario da Corporación. Bergondo, 26 de xuño de 2018. O Presidente O Secretario José Antonio Santiso Miramontes Adrián J. Márquez Caramés
02/07/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.61740. Peche de parcela. Concello de Mugardos

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Omaira Qabil Giza solicita de Augas de Galicia, por atoparse nas marxes do río do Lavadoiro, a autorización de obras, na parcela de referencia catastral 3212034NJ6131S0001KZ, no lugar de Franza (San Vitorio), parroquia de Franza (Santiago), concello de Mugardos (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.61740. As obras solicitadas consisten no peche de parcela mediante formigón e mamposteria. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Mugardos ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 22 de xuño de 2018. O xefe do Servizo Territorial Néstor Rodríguez Arias
02/07/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.60020. RBTS. Concello de Betanzos

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Unión Fenosa Distribución S. A. solicita de Augas de Galicia, por atoparse nas marxes do río Mendo, a autorización de obras no lugar de Avda. Fraga Iribarne, parroquia de, concello de Betanzos (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.60020. As obras solicitadas consisten na execución da obra denominada “RBTS Fraga Iribarne- Betanzos”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Betanzos ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 22 de xuño de 2018. O xefe do Servizo Territorial Néstor Rodríguez Arias
02/07/2018 | Administración LocalMunicipal
Mugardos
Expediente de modificación de créditos nº 11/2018

O Pleno do Concello en sesión ordinaria do 25 de maio de 2018 aprobou inicialmente o expediente de modificación de créditos MC 11/2018, de crédito extraordinario financiado con cargo ao remanente líquido de tesourería para gastos xerais. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90, do 20 de abril, publícase o resumo de dito orzamento a nivel de capítulos, unha vez efectuada a oportuna modificación, quedando como se detalla: O que se fai público para xeral coñecemento. Mugardos,27 de xuño de 2018. A Alcaldesa. Loredana Nicoleta Stoynova Tar
02/07/2018 | Administración LocalMunicipal
Ferrol
Facenda e Patrimonio
Edicto do padrón do aparcadoiro A Magdalena de xullo 2018

EDICTO O día 20/06/2018 aprobouse por decreto da Alcaldía o padrón municipal do aparcadoiro subterráneo do Mercado da Magdalena correspondente ó mes de xullo de 2018. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes, a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 22 de xuño de 2018. O alcalde Asdo.: Jorge Juan Suárez Fernández
02/07/2018 | Administración LocalMunicipal
Cee
Aprobación definitiva do expediente de suplemento de crédito nº 1/2018

O Pleno do Concello, na sesión ordinaria realizada o día 25/05/2018, acordou aprobar inicialmente o expediente de suplemento de crédito n.º 1/2018, por importe de 450.552,60 €, para a dotación do crédito para os gastos de amortización anticipada de préstamos municipais. O expediente estivo sometido ao trámite de información pública por 15 días hábiles, para os efectos de presentación de reclamacións e suxestións polas persoas interesadas, sen que durante este prazo se presentase ningunha, polo que se entende definitivamente adoptado o devandito acordo, ata este momento provisional. O expediente de suplemento de crédito é para as seguintes finalidades: 1. Dotación de crédito para os gastos de amortización anticipada dos préstamos municipais por un importe de 450.552,60 €. A saber: · DEPUTACIÓN DA CORUÑA (préstamo PAI/2015): 202.224,55 €. · DEPUTACIÓN DA CORUÑA (préstamo PAI/2016): 184.462,23 €. · BBVA 2009 (nº de préstamo 0182-6244-895-46047085): 63.865,82 € Cee, 27 de xuño de 2018 O alcalde Ramón Vigo Sambade
02/07/2018 | Administración LocalMunicipal
Sada
Alcaldía
Celebración de matrimonio civil con delegación de atribucións

Esta Alcaldía, mediante o Decreto 1264/2018, do 21 de xuño, e co obxecto de celebrar o matrimonio civil neste Concello entre don M. LUIS SIMON DE LA PRESILLA RBII. e dona SHEILA ANNE BAULENAS TERRINO. o sábado 14 de xullo de 2018, ás 13:00 horas, delegou o exercicio das atribucións para a súa autorización no concelleiro desta Corporación don Sarfraz Cabuchola Esquembre. O que se publica segundo o disposto no art.44.2 do Real Decreto 2568/1986, do 28 de novembro. Sada, 26 de xuño de 2018 O alcalde, Asdo.: Óscar Benito Portela Fernández